cyanic-selkie/wikianc huggingface dataset:
Ավդեյ Գոզուլով
Ավդեյ Իլյայի Գոզուլով (Գյուզելյան Ավետիք, ), խորհրդային տնտեսագետ։ Տնտեսագիտության դոկտոր (1939), պրոֆեսոր (1931), ՌՍՖՍՀ գիտության վաստակավոր գործիչ (1962)։
Կենսագրություն
1917 թվականին ավարտել է Պետրոգրադի համալսարանի իրավաբանական ֆակուլտետը։ 1920 թվականից աշխատել է Դոնի Ռոստովի համալսարանում, 1931 թվականից՝ ժողովրդական տնտեսական ինստիտուտում՝ որպես վիճակագրության ամբիոնի վարիչ։ Գոզուլովը խորհրդային վիճակագրության հիմնադիրներից է։ Աշխատությունները վերաբերում են Հյուսիսային Կովկասի, Դոնի Ռոստովի մարզի զարգացման վիճակագրական հետազոտություններին, հայրենական վիճակագրության պատմությանը, բնակչության մարդահամարին և նրա վերլուծությանը ։
Դավթի քաղաք
Դավթի քաղաք (עיר דוד, Իր Դավիդ), Երուսաղեմի հնագույն բնակեցված շրջան հին քաղաքի տեղում Հեբուսացոց ժամանակաշրջանում (կոչվում է նաև երուսաղեմյան տաճարներից Առաջին տաճարի և Երկրորդ տաճարի ժամանակաշրջան)։ Արդեն Բրոնզի դարում այն եղել է պարիսպներով շրջապատված քաղաք։ Ավանդության համաձայն` դա այն տեղն է, որտեղ Դավիթը կառուցել է իր քաղաքը։
Տեղանք
Գտնվում է նեղ լեռնային վայրում` տաճարական լեռներից դեպի հարավ` այժմյան Երուսաղեմի քաղաքային պատերից ներս։ Նախաիսրայելական շրջանում Երուսաղեմը (Աստվածաշնչում հիշատակվում է որպես Շալեմ և Հեբուս) հեռու էր տաճարական լեռներից Օֆելի չբնակեցված բլրի գագաթին էր։ Դավթի կողմից նվաճվելուց հետո քաղաքն ընդլայնվում է դեպի հյուսիս և միացնելով իրեն Օֆել բլրի գագաթը և այժմյան Տաճարի լեռը` դրվելով Երուսաղեմի թագավորության իշխանության ներքո ։ Եզեկելի կառավարության ժամանակաշրջանում քաղաքի պատերը տարածվում են դեպի արևմուտք միացնելով նախկինում չցանկապատված պատերով քաղաքաներձ բնակավայրը` Տաճարի լեռից դեպի արևմուտքը (այժմ հայտնի որպես Երուսաղեմի հին քաղաք)։
Քաղաքի հիմքը բլրի վրա է, որը շրջապատված է ավելի բարձր բլուրներով (Ձիթենյաց լեռով, Սիոնով, Արմոն հա Նացիվ բլրով)։ Լեռներով շրջապատված քաղաքների այլ օրինակներ Իսրայելում չկան։ Ամրացված քաղաքները սովորաբար կառուցվում են առանձնացված բարձունքներում։ Հին ժամանակներում քաղաքի կառուցման համար անհրաժեշտ բոլոր պահանջներին հենց այդ տեղն էր համապատասխանում։
Մինչհրեականշրջան (Մ.թ.ա. 19-10-րդ դարեր)
Կեդրոն հարթավայրը, բաժանելով Օֆելը այժմյան հին քաղաքից, ծածկված է բազմադարյան շերտերով։ Այդ բլրի վրա գտնվող բնակավայրերի պատմությունները իրենց արմատներով գնում են դեպի անցյալի խորքերը։ Մինչ այստեղ ամուր քաղաքի հանդես գալը այդ տեղում կար գյուղական բնակչություն, իսկ արդեն մոտ 4000 տարի առաջ այստեղ բնակեցված է եղել։
Պեղումներն այստեղ անցկացվում են 19-րդ դարի վերջից։ Պղնձի դարի արտեֆակտները ներառում են կավե ամանների փշրանքներ` գտնված քարաժայռերի ճեղքվածքներում ։ Արշավախմբի կողմից հայտնաբերել են նաև մեծ քանակությամբ լեռնանյութեր։ Կային տեղեր, որտեղ հանդիպում էին փորված քարեր և ջրերի հոսքի համար քարաժայռերում բացված ջրանցքներ, նաև քարերի մեջ փորված փոքրիկ ամբարներ։ Ենթադրվում է, որ նրանք օգտագործվել են ինչ -որ տեսակի գյուղատնտեսական աշխատանքների ժամանակ։ Մակալիստերը և Դունկանը առաջ են քաշում հիպոթեզ, որ դրանք օգտագործվել են զեյթունի յուղի արտադրության ժամանակ Էդվին վան դեն Բրինկը, նշում է, որ նմանատիպ փորվածքները (ջրամբարները) քարի մեջ գտնվել են Բեյթ Շեմեշում և Մոդին Մակաբին Ռեուտին մոտ` ավելացնելով, որ դրանք կարող են առաջանալ անընդհատ ճնշման և աղացման ժամանակ, օրինակ, երբ աղացվում է հացահատիկ և քամվում է ձեթ ։ Հնէաբան Էյլատ Մազարը կարծում է, որ դրանք օգտագործվել են անձրևաջրերը հավաքելու համար ։
Վաղ Բրոնզի դարի հնագիտական գտածոներ են երեք քարայր-գերեզմաններից հանված մեծ քանակությամբ կավե ամանները։ Եղել են նաև մեծ քանակությամբ խեցեղեն իրեր։ Միջին դարերի Երուսաղեմը մի քանի անգամ հիշատակվում է եգիպտական տեքստերում (Անիծված մակագրություններ մ.թ.ա. 19-18 դարեր) АШММ անունով ։ Այդ դարաշրջանում նրա մասին հիշատակությունները բացակայում են Մելիքսիսեդեկի մասին պատմության մեջ։
Հայտնաբերվել են Վաղ բրոնզի դարին պատկանող կավե ամաններ և նետերի ծայրակալներ ։ 2010 թվականին պեղվել է երուսաղեմյան հնագույն փաստաթղթեր` թվագրված մ.թ.ա. 14-րդ դարով, դրանք կավե տախտակների փշրանքներ են` աքքադերեն սեպագրերով ։ Տեքստը վերծանվել է Օշիմ Տակայոշի կողմից։ Ըստ Հորովիցի` գտնված նամակի որակը ցույց է որ այն թագավորական փաստաթուղթ է` Երուսաղեմի թագավորի կողմից ուղարկված Եգիպտոսի փարավոնին ։ Պրոֆեսոր Քրիստոֆեր Ռոլստոնը մատնանշում է, որ փաստաթղթի բովանդակության մեջ չկա հիշատակություն որևէ անձի կամ կոչման վերաբերյալ, ինչպես նաև աշխարհագրական անվանում։ Նա նշում է, փաստաթուղթն իրոք բարձր որակի է, բայց դա չի նշանակում, որ այն միջպետական թագավորական նամակագրության է։ Նա նաև զգուշացնում է, որ ուշադիր լինեն որևէ կոնկրետ ժամանակաշրջանով դա թվագրելիս։ Այդ գտածոն չի վերաբերում որոշակի շերտի, այլ հայտնաբերված է պեղումից հետո «խոնավ սերմանման» պրոցեսի արդյունքում ։
Հին քանանյան Երուսաղեմի ջրի միակ աղբյուրը Գիհոնն է եղել, որը գտնվել է ամրացված պատերով քաղաքից դուրս։ Աղբյուրի ջուրը հավաքվում էր արհեստական ջրավազանում, որի շուրջը կանգնեցված էին պատեր։ Բլրի գագաթից մինչև աղբյուրի աշտարակը ծածկված էր հսկայական քարե պատով։ Այսպիսով, նույնիսկ այդ շրջանում քաղաքը մեծ էր և հսկայական, կառուցվել էին այնպիսի պատեր, որոնց շնորհիվ պաշտպանվում էր աղբյուրի ջրամատակարարումը ։
1867 թվականին հնագետ և գանձախույզ կապիտան Չարլզ Ուորենը հայտնաբերում է գաղտնի ստորգետնյա անցում, որն ուներ 13 մետր երկարությամբ լիսեռ, որն իջնում ​​էր դեպի Գիհոնի աղբյուր։ Ուորենը հավատում էր, որ իր գտած հանքը հենց այն «ջրատարն» է, որն օգտագործվում էր Հին Երուսաղեմի բնակիչների կողմից՝ աղբյուրից ջուր հանելու համար։
Ներկայումս հնագիտական ​​պեղումներ են ընթանում այն ​​վայրում, որտեղ գտնվում էին աղբյուրը պաշտպանող կառույցները, իսկ քանանյան թունելը բաց է այցելուների համար։
Ծանոթագրություններ
Կատեգորիա:Աստվածաշնչյան վայրեր Կատեգորիա:Երուսաղեմի շենքեր և կառույցներ Կատեգորիա:Իսրայելի քաղաքներ Կատեգորիա:Իսրայելի պատմության թանգարաններ Կատեգորիա:Իսրայելի հնագիտական թանգարաններ Կատեգորիա:Իսրայելի պաշտամունքային վայրեր Կատեգորիա:Երուսաղեմի թանգարաններ
Թիրտոմա
Թիրտոմա, ճանապարհային կայան Փոքր Հայքում, Մելիտինե քաղաքի մոտակայքում, Եփրատ գետի հովտում։ Նշված է Պևտիգերյան քարտեզում ։
Ծանոթագրություններ
Կատեգորիա:Ճանապարհային կայաններ այբբենական կարգով
Հարութին Թամբուրի
Հարութին Թամբուրի (կամ Քյուչուկ Արութին) (XVIII դար), հայ պատմաբան։
Կենսագրական տվյալներ
Ծնվել է Կ. Պոլսում։ Ծննդյան և մահվան թվերը ստույգ հայտնի չեն։ Ճանաչված է իբրև պատմաբան և Կոստանդնուպոլսի պալատական երաժիշտ։ Տիրապետել է երեք լեզվի՝ հայերենին, պարսկերենին և թուրքերենին։ Հիանալիորեն տիրապետել է Թուրքիայում դասականի համարում ունեցող թամբուր գործիքին։ Այստեղից էլ նրա անվանումը։
Թամբուրի Հարութինի մասին պահպանված կենսագրական տեղեկությունները բավականին կցկտուր են։ Հայատառ թուրքերեն գրել է «Պատմութիւն Թահմազ Ղուլի» աշխատությունը, որից մի ձեռագիր կա Վենետիկում։ Առաջին հրատարակությունը կատարվել է 1800 թվականին Վենետիկում, ապա թարգմանվել ֆրանսերեն։ Աշխատության մի օրինակն էլ գտնվում է Երևանի Մատենադարանում։ Այդ օրինակի հայերեն թարգմանությունը, կատարված Մուշեղ Խոռխոռունու կողմից, լույս է տեսել Երևանում 1941 թվականին, Մատենադարանի գիտական նյութերի ժողովածուի առաջին գրքում ։
1736 թվականին Թամբուրի Հարութինը գնացել է Պարսկաստան՝ իբրև Աբդուլ-Բագ խանին ուղեկցող թուրքական դեսպան։ Պարսիկ աշխարհակալ Նադիր շահն այնքան է հավանում Հարութինի նվագը, որ նրան առաջարկում է մնալ իր պալատում՝ Մերձավոր, Միջին և Հեռավոր Արևելքի վարպետ երաժիշտներից կազմված նվագախմբում աշխատելու։ Հարութինն առաջարկն ընդունում է և մի քանի տարի ապրում Պարսկաստանում։ Այստեղ, շփվելով անվանի երաժիշտների ու մանկավարժների հետ, հղացել է դասագիրք գրելու միտքը։
Առաջին երաժշտական դասագիրքը Թուրքիայում
Շուտով հրապարակվում է դասագիրքը՝ գրված հայատառ թուրքերենով, որ կոչվում էր «Ձեռնարկ արևելյան երաժշտության»։ Սա երաժշտական դասագրքերից առաջինն էր Թուրքիայում։ Անվանի երաժշտագետ, արվեստագիտության դոկտոր Նիկողոս Թահմիզյանն այդ աշխատությունը թարգմանել է ռուսերեն և հրատարակել ծավալուն գիտական առաջաբանով ու հարուստ ծանոթագրություններով։
Ինչպես նշում է Ն. Թահմիզյանը Թամբուրի Հարութինի ձեռնարկին կցած իր առաջաբանում, «… եղած մասնագիտական գրականության համաձայն, դիտարկվող ժամանակաշրջանում, պարսկական երաժշտատեսական միտքն ընդհանրապես իշխող էր միջինասիական, անգամ հնդկական երաժիշտների շրջաններում»։ Այդ տեսանկյունից Թամբուրի Հարութինի ձեռնարկի գնահատականն առավել է մեծանում։
Գործունեությունը Կոստանդնուպոլիս վերադառնալուց հետո
Վերադառնալով Կոստանդնուպոլիս, Թամբուրի Հարութինը, ինչպես վկայում է Աբ. Այվազյանը, «Իրանի փառաբանված երաժիշտների շրջապատում տիրապետեց երաժշտության գիտությունը և բերեց այն Թուրքիա», այսինքն Հարութինը Կոստանդնուպոլսում շարունակեց իր կատարողական ու մանկավարժական գործունեությունը, իհարկե, հիմնականում կապված հայ և, մասնավորապես, հայ հոգևոր երաժշտության հետ։ Կոստանդնուպոլսում հայ գեղջուկ երաժշտությունն, այսպես ասած, «ընդհատակում էր», զուրկ իր խորքային բացահայտման հնարավորությունից։ Դրա պատիվը պատմությունը թողել էր Մեծն Կոմիտասին։ Համարյա մինչև XIX դարավերջը «արևելյան» և «ազգային» երաժշտությամբ զբաղվող երաժիշտները նվիրվում էին կա՛մ բանավոր ավանդվող պրոֆեսիոնալ երաժշտության, որ ժամանակի քաղաքային աշխարհիկ ժողովրդական երաժշտությունն էր, կա՛մ հոգևոր երաժշտությանը։ Այս երկու ճյուղերն էին հենց գտնվում Կոստանդնուպոլսի երաժիշտների, այդ թվում և Թամբուրի Հարութինի ուշադրության կենտրոնում, նրանց թե՛ կատարողական, թե՛ մանկավարժական գործունեության ընթացքում։
Ծանոթագրություններ
Կատեգորիա:Հայ պատմաբաններ Կատեգորիա:Հայ թամպուրահարներ
Քաջ սիրտը (ֆիլմ)
Քաջ սիրտը (Braveheart), 1995 նկարահանված պատմական դրամա է, որի ռեժիսորը և գլխավոր դերակատարը Մել Գիբսոնն է։ Ֆիլմը նկարագրում է 13-րդ դարի Շոտլանդիայի ազատագրական պայքարը ընդդեմ անգլիական տիրապետության։
«Braveheart» ֆիլմը առաջադրվել է 10 «Օսկարի» և հաղթել է դրանցից 5-ում՝ այդ թվում «լավագույն ֆիլմ» անվանակարգում։
Սյուժե
Անգլիայի թագավոր Էդուարդ I-ը գրավել է Շոտլանդիայի զգալի մասը և արգելել շոտլանդացիներին զենք կրել։ Անգլիացիների դեմ պայքարում զոհվում են տասամյա Ուիլիամի հայրը և եղբայրը։ Ուիլլիամին իր խնամակալության տակ է վերցնում նրա հորեղբայր Արգայլը։
Տարիներ անց Ուիլիամ Ուոլլեսը վերադառնում է հարազատ գյուղ։ Նա ցանկանում է ընտանիք կազմել և ապրել խաղաղ կյանքով։ Ուոլլեսը սկսում է հանդիպել իր մանկության ընկերուհու՝ Մարրոնի հետ։ Որպեսզի խուսափեն Էդուարդ I–ի կողմից հաստատված «առաջին գիշերվա իրավունքից», Ուոլլեսը և Մարրոնը ամուսնանում են գաղտնի։ Գյուղ վերադառնալուց հետո Մարրոնին փորձում են բռնաբարել անգլիացի զինվորները։ Ուոլլեսը կռվի մեջ է մտնում նրանց հետ և փրկում Մարրոնին։ Սակայն Մարրոնին չի հաջողվում փախչել և տեղական շերիֆը սպանում է նրան։ Ուոլլեսը հետ է վերադառնում, սակայն հանձնվելու փոխարեն սկսում կռվել անգլիացիների հետ։ Բնակիչները ապստամբում են, իսկ Ուոլլեսը սպանում է այդ շերիֆին։
Ապստամբությունը գնալով աճում է։ Ուոլլեսը շոտլանդացիների աճող բանակի հետ մի քանի անգամ հաղթում է անգլիացիներին՝ այդ թվում Ստերլինգյան կամրջի մոտ տեղի ունեցած ճակատամարտում։ Այնուամենայնիվ, Ֆոլկերկյան ճակատամարտի ժամանակ շոտլանդական ազնվականությունը մատնում է Ուոլլեսին, և նա պարտություն է կրում։
Այնուհանդերձ, հույս ունենալով օժանդակություն ստանալ ազնվականության կողմից, նա հանդիպում է Ռոբերտ Բրյուսի (Շոտլանդիայի ապագա թագավոր Ռոբերտ I) հետ, սակայն Ռոբերտի հայրը, որդուց գաղտնի դավադրություն էր կազմակերպել։ Ուոլլեսին ձերբակալում են անգլիացի զինվորները;
Լոնդոնում Ուոլլեսին դատում են թագավորին դավաճանելու համար, սակայն նա ասում է, որ երբեք չի ճանաչել էդուարդին որպես իր թագավոր։ Նրան դատապարտում են «ցավի միջոցով մաքրման»։ Լոնդոնյան հրապարակում նրան տանջում են։ Հավաքելով վերջին ուժերը՝ Ուոլլեսը բղավում է «Ազատություն»։ Նայելով հրապարակում հավաքված ամբոխին՝, նա տեսնում է Մարրոնին և ժպտում նրան։ Այդ պահին նրան գլխատում են։ Որոշ ժամանակ անց Ռոբերտ Բրյուսը, շոտլանդական բանակի հետ հանդիպում է անգլիացիներին Բանոկբերնի մոտ։ Բացականչելով Ուոլլեսի անունը, Ռոբերտ Բրյուսը, շոտլանդացիների հետ նետվում է գրոհի՝ անգլացիների դեմ։
Մրցանակներ
Ընդհանուր թվով ֆիլմը ստացել է 17 կինոմրցանակ, ներկայացված է եղել ևս 25-ի, որոնց թվում՝
Օսկար
Ներկայացվել է 10 «Օսկարի», ստացել 5-ը՝
Ոսկե Գլոբուս
Ներկայացվել է 4 «Ոսկե Գլոբուսի», ստացել 1-ը
BAFTA
Ներկայացվել է 6 BAFTA-ի, ստացել 3-ը՝
Ամերիկյան բոլոր ժամանակների 100 լավագույն ոգեշնչող ֆիլմերի ցանկում 62-րդն է։
Արտաքին հղումներ
Կատեգորիա:1995 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ռազմական ֆիլմեր Կատեգորիա:Անգլերեն ֆիլմեր Կատեգորիա:Օսկարակիր ֆիլմեր Կատեգորիա:Մել Գիբսոնի ֆիլմեր Կատեգորիա:20th Century Fox ֆիլմեր Կատեգորիա:Ամերիկյան պատմական ֆիլմեր Կատեգորիա:Paramount Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:1990-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ամերիկյան կինոէպոպեաներ Կատեգորիա:Ամերիկյան կենսագրական ֆիլմեր Կատեգորիա:Միջնադարի թեմատիկ ֆիլմեր Կատեգորիա:13-րդ դարի թեմատիկ ֆիլմեր Կատեգորիա:Ամերիկյան մարտաֆիլմեր
Կորոլյովի և Գագարինի հուշարձան (Տագանրոգ)
Քանդակ
Գագարինը, ի տարբերություն Կորոլյովի, բարձրահասակ չէր, իսկ առաջին տիեզերագնացներին ընտրում էին մեկ մետր վաթսունհինգ սանտիմետրից ոչ բարձր անձանցից։ Բայց հեղինակը, ցանկանալով ընդգծել աշխարհում առաջին տիեզերական թռիչքի և, ԽՍՀՄ-ն ամբողջ աշխարհում մեծ ճանաչման արժանացրած մարդու նշանակությունը, այդ փաստն անտեսել է և բրոնզե Գագարինին քանդակել է Կորոլյովից նույնիսկ ավելի բարձրահասակ ։ Քանդակի պլինթոսի հետևի ձախ անկյան մոտ արված է «Օ. Կոմով 75 թ.» մակագրությունը։
Պատմություն
Այս քանդակի ստեղծման գլխավոր նախաձեռնողը եղել է Տագանրոգի պատվավոր քաղաքացի, Տագանրոգի ռադիոտեխնիկական ինստիտուտի (ՏՌՏԻ) նախկին աշխատակից, ապա` կուսակցական և պետական գործիչ Ե. Զայցևը։ ՌԽՖՍՀ, իսկ այնուհետև` ԽՍՀՄ մշակույթի նախարարի առաջին տեղակալ եղած ժամանակ Ե. Զայցևը նպաստել է հուշարձանը 1978 թվականին Տագանրոգին հանձնելուն ։
1975 թվականին ստեղծված «Գագարին-Կորոլյով» քանդակը (սա հեղինակային անվանումն է ) ցուցադրվել է Մոսկվայի ցուցահանդեսում, որի փակվելուց հետո Մշակույթի խորհրդային հիմնադրամը այս քանդակը նվիրեց Տագանրոգի պատկերասրահին, որտեղ այն գտնվում էր պուրակային քանդակի ցուցանմուշների հավաքածուում։
Պուրակային քանդակի թանգարանի ստեղծումը ձգձգվեց անորոշ ժամանակով։ Հուշարձանը տեղադրելու տեղի համար պայքարում էին ՏՌՏԻ-ն և №3 միջնակարգ դպրոցը, որը հայտնի է տիեզերագնացության իր թանգարանով ։ Բայց, չգիտես ինչու, 1979 թվականին որոշվեց հուշարձանը տեղադրել Պետրովսկայա փողոցի և Ուկրաինսկայա նրբանցքի խաչմերուկում ։ Արձանը տեղադրվել էր հենց սիզամարգի վրա, առանց պատվանդանի։ Այդ ժամանակից ի վեր այս նրբանցքի պուրակը ժողովուրդը սկսեց անվանել Տիեզերագնացների պուրակ։
ՏՌՏԻ-ի աշխատակիցներն առավել քան ներգրավված են տիեզերքը նվաճելու գործում. 1956 թվականին Տագանրոգի ռադիոտեխնիկական ինստիտուտի գործիքաշինական ֆակուլտետի տասը շրջանավարտներ ընդգրկվեցին Սերգեյ Կորոլյովի թիմում ։ Իսկ Վլադիմիր Կարաշտինը (1934-2008) հետագայում նույնիսկ դարձավ Հրթիռատիեզերական «Էներգիա» կորպորացիայի գլխավոր կոնստրուկտորի տեղակալ` պատասխանատու լինելով «Էներգիա» կրող հրթիռի և «Բուրան» տիեզերանավի արձակման տեխնիկական նախապատրաստման համար ։
Ծանոթագրություններ
Կատեգորիա:Տագանրոգի հուշարձաններ Կատեգորիա:Հուշարձաններ այբբենական կարգով Կատեգորիա:Տագանրոգի տեսարժան վայրեր
Պադովա
Ջրանցքով միանում է Ադրիատիկ ծովին։ Կա արհեստական մանրաթելի արտադրություն, բազմազան մեքենաշինություն, էլեկտրատեխնիկական, սննդի, կոշիկի, կարի, կահույքի, փայտամշակման, թղթի, պոլիգրաֆ արդյունաբերություն։
Կրթություն
Պադովայում լինում է ամենամյա միջազգային տոնավաճառ։ Ունի համալսարան (1922)։
Տեսարժան վայրեր
Ենթադրվում է, որ Պադովայում հայերը բնակել են վաղուց ի վեր։ Սակայն հավաստի տվյալները Պադուաի հայերի մասին 14-րդ դարի սկզբից են. հայտնի է, որ 1308 թվականին Դավիթ վարդապետ Կիլիկեցին այստեղ կառուցել է հայկական եկեղեցի։
Պադովայում հայերի բազմաքանակության մասին է վկայում 1406 թվականին այնտեղ հայերի հոգևոր առաջնորդ ունենալու փաստը։
Ծանոթագրություններ
Կատեգորիա:Իտալիայի համալսարանական քաղաքներ Կատեգորիա:Իտալիայի քաղաքներ
Մաշկոտանիներ
Մաշկոտանիների կարգը ներառում է ջրաբնակ շուրջն 40 տեսակի կաթնասուններ փոկեր և ծովացլեր։ Ներկայում մաշկոտանիներին ներառում են կաթնասունների դասի գիշատիչների կարգում։ Հայտնի է ծովացուլերի 1 տեսակ, իսկ փոկերը բաժանվում են 2 ընտանիքների իսկական փոկեր և ականջավոր փոկեր։ Ենթադրում են, որ ծովացուլը և ականջավոր փոկերը առաջացել են արջանմաներից, իսկ իսկական փոկերը կզաքիսներից։
Ծովացուլ
Ծովացուլը խոշոր կենդանի է մինչև 5 մետր երկարությամբ և 1-1,5 տոննա քաշով։ Մաշկոտանիների մեջ չափերով զիջում է միայն ծովափղին։ Ծովացլին կարելի է ճանաչել վերին մեծ ժանիքների միջոցով ժանիքները դեպի ներքև են որոնք ունեն 80-60սմ երկարություն։
Կատեգորիա:Մաշկոտանիներ
Շոկ (Նորվեգիա)
Շոկ (Skjåk), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Բիսմու բնակավայրն է։ Պաշտոնական լեզուն նյունորսկն է։ Զբաղեցնում է 2075.56 կմ² տարածք։ Որպես Նորվեգիայի ֆյուլքե՝ ստեղծվել է 1866 թվականին ։
Շոկի զինանշանը
Շոկ կոմունայի զինանշանը հաստատվել է 1989 թվականի մարտի 31-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են արծաթագույն չորս նախշատերև։ Այդ զարդանախշերը հանդիպում են տարածաշրջանի բազմաթիվ պատմական հուշարձանների վրա ։
Ծանոթագրություններ
Կատեգորիա:Օպլանդ ֆյուլքեի կոմունաներ
Աբբոնդիո Սանջորջիո
Կենսագրություն
Աբբոնդիո Սանջորջիոն ծնվել է Միլանում։ Սովորել է Բրերա ակադեմիայում։ Կարիերայի սկզբում աշխատել է Veneranda Fabbrica del Duomo di Milano-ում (Միլանի տաճարի պատկառելի գործարան), հետագայում հանրային հուշարձաններ ստեղծելու բազմաթիվ առաջարկներ է ստացել, այդ թվում Թուրինից (Կաստորի, Պոլիդևկի ձիարձանները Թուրինի թագավորական պալատի առջև), Միլանից, Բրեշիայից, Կազալե Մոնֆերատոյից (Կառլ Ալբերտի ձիարձանը)։ Ստեղծել է մեծ քանակությամբ դիմանկար-քանդակներ, որտեղ կարողացել է արտահայտել ռեալիզմի նկատմամբ ունեցած հակումները ։
Աբբոնդիո Սանջորջիոյի աշակերտներից է եղել Պիետրո Մանին։
Արտաքին հղումներ
Կատեգորիա:Իտալացի քանդակագործներ
Օգորոդնոե (գյուղ, Պերշոտրավնևի շրջան)
Օգորոդնոե (Огороднє), գյուղ Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Օգորոդնոե գյուղում բնակվում էր 114 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր
Խոտակերաց վանք
Խոտակերաց կամ Քարակոփ վանքը, եկեղեցական վանքային չգործող համալիր է, որը գտնվում է Հայաստանի Վայոց ձորի մարզի Խաչիկ գյուղից 1.8-2 կմ հյուսիս-արևմուտքում, լեռան լանջին գտնվող փոքր հարթության վրա։
Պատմություն
Այս վանքի հիմնադրման և շեն շրջանի պատմությունը մանրամասն շարադրել է պատմագիր Ստեփանոս Օրբելյանը՝ օգտվելով վանքի արձանագրություններից և իր ժամանակ դեռևս կենդանի զրույցներից։
Համաձայն պատմիչի Առաստամուղ (Առաստամուխ) գյուղի շրջակայքի ձորերում և այրերում ապրում էին շատ ճգնավորներ։ Սյունյաց իշխան Աշոտը նույն գյուղի մոտ շինում է այս վանքը և այնտեղ հավաքում այդ խոտաճարակ ճգնավորներին, որից և առաջացել է «Խոտակերաց» անունը։ Աշոտի շինած եկեղեցին շուտով հիմնովին ավերվում է երկրաշարժից։ 910 թվականին նրա այրի Շուշանիկը վանքի ավերակների վրա շինում է հինգ եկեղեցիներ և այդ առթիվ գրել տալիս մի մեծ արձանագրություն (13 տող), որը հիմնականում մնացել է մինչև այժմ։
Այնուհետև Օրբելյան Սմբատ մեծ իշխանը նորոգել է վանքը XIII դարի կեսերին։
Ավելի ուշ, 1300 թվականին Պռոշյան Էաչին վանքում պահվող նրանց նշանավոր մասունքի՝ Սուրբ Նշանի համար, որը Խոտակերաց խաչ էլ է կոչվել, պատրաստել է տալիս արծաթյա գեղեցիկ պահարան և երեսին գրում ընդաձակ հիշատակարան։
Այս եկեղեցու արևմտյան կողմում մնում են գավիթի և փոքր մատուռների հիմնապատերը միայն։
Արտաքին հղումներ
Կատեգորիա:10-րդ դարի հայկական վանքեր և եկեղեցիներ Կատեգորիա:Վայոց ձորի թեմի վանքեր և եկեղեցիներ
Առանցքային և կենտրոնական համաչափություն
Առանցքային համաչափություն
Երկու A և կետերը կոչվում են a ուղղի նկատմամբ համաչափ, եթե a ուղիղն ուղղահայաց է A հատվածին և անցնում է նրա միջնակետով։ a ուղղի յուրաքանչյուր կետ համաչափ է համարվում ինքն իրեն։ Պատկերը կոչվում է a ուղղի նկատմամբ համաչափ, եթե այդ պատկերի յուրաքանչյուր կետի a ուղղի նկատմամբ համաչափ կետը ևս պատկանում է այդ պատկերին։ a ուղիղը կոչվում է պատկերի համաչափության առանցք։ Նաև ասում են, որ պատկերն օժտված է առանցքային համաչափությամբ։
Բերենք պատկերների օրինակներ, որոնք օժտված են առանցքային համաչափությամբ։ Չփռված անկյունն ունի համաչափության մեկ առանցք. դա այն ուղիղն է, որն ընդգրկում է տվյալ անկյան կիսորդը։ Հավասարասրուն (բայց ոչ հավասարակողմ) եռանկյունը ևս ունի համաչափության մեկ առանցք, իսկ հավասարակողմ եռանկյունը համաչափության երեք առանցք։ Ուղղանկյունը և շեղանկյունը, որոնք քառակուսի չեն, ունեն համաչափության երկուական առանցքներ, իսկ քառակուսին համաչափության չորս առանցք։ Շրջանագիծն ունի անվերջ թվով համաչափության առանցքներ, քանի որ համաչափության առանցքը նրա տրամագիծն է, իսկ ինչպես գիտենք շրջանագիծն ունի անվերջ թվով տրամագծեր։ Կան այնպիսի պատկերներ, որոնք առհասարակ համաչափության առանցք չունեն։ Այդպիսի պատկերներից է ուղղանկյուն և շեղանկյուն չհանդիսացող զուգահեռագիծը, ինչպես նաև տարակողմ եռանկյունը։
Կենտրոնային համաչափություն
Երկու A և կետերը կոչվում են O կետի նկատմամբ համաչափ, եթե O–ն A հատվածի միջնակետն է։ Համարվում է, որ O կետը համաչափ է ինքն իրեն։ նկարում M և M1, N և N1 կետերը համաչափ են O կետի նկատմամբ, իսկ P և Q կետերը այդ կետի նկատմամբ համաչափ չեն։ Պատկերը կոչվում է O կետի նկատմամբ համաչափ, եթե այդ պատկերի կետերից յուրաքանչյուրի O կետի նկատմամբ համաչափ կետը ևս պատկանում է այդ նույն պատկերին։ O կետը կոչվում է պատկերի համաչափության կենտրոն։ Նաև ասում են, որ պատկերն օժտված է կենտրոնային համաչափությամբ։ Կենտրոնային համաչափությամբ օժտված պատկերների օրինակներ են շրջանագիծը և զուգահեռագիծը։ Շրջանագծի համաչափության կենտրոնը շրջանագծի կենտրոնն է, իսկ զուգահեռագծի համաչափության կենտրոնը նրա անկյունագծերի հատման կետը։ Ուղիղը ևս օժտված է կենտրոնային համաչափությամբ։
Ի տարբերություն շրջանագծի և զուգահեռագծի, որոնցից յուրաքանչյուրն ունի համաչափության մեկ կենտրոն, ուղղի համար դրանք անվերջ շատ են. ուղղի ցանկացած կետ նրա համաչափության կենտրոնն է։ Համաչափության կենտրոն չունեցող պատկերի օրինակ է եռանկյունը։ Առանցքային կամ կենտրոնային համաչափությամբ են օժտված մեր շրջակա աշխարհի առարկաներից շատերի պատկերները հարթության վրա։ Օրինակ՝ ծառերի տերևներից և ծաղիկների պսակաթերթերից շատերը համաչափ են միջին ցողունի նկատմամբ։
Համաչափությունն ունի գեղագիտական և կիրառական նշանակություն։ Այն մեզ հաճախ է հանդիպում արվեստում, ճարտարապետության մեջ, տեխնիկայում, կենցաղում։ Այսպես՝ շենքերից շատերի ճակատները նախագծվում են ըստ առանցքային համաչափության։ Մեծ մասամբ առանցքի կամ կենտրոնի նկատմամբ համաչափ են արվում գորգերի, գործվածքների, պաստառների նախշերը։ Համաչափ են շատ սարքավորումների բազմաթիվ մանրակներ, որոնք լայն կիրառություն ունեն տեխնիկայում և արտադրության մեջ։
Կատեգորիա:Երկրաչափություն
Սիրո մեջ և պատերազմում
«Սիրո մեջ և պատերազմում» (In Love and War), բրիտանացի ռեժիսոր Ռիչարդ Աթենբորոյի ֆիլմը, որը նկարահանվել է 1996 թվականին «20th Century Fox» ստուդիայում։ Հիմնված է գրող Էռնեստ Հեմինգուեյի կյանքում 1918 թվականին տեղի ունեցած իրական իրադարձությունների վրա, որոնք նա շարադրել է «Հրաժեշտ զենքին» կենսագրական վեպում։
Սյուժե
Առաջին համաշխարհային պատերազմ, 1918 թվական։ Ավստրո-Հունգարիայի դեմ կռվող Իտալիան օգնություն է ստանում ամերիկյան դաշնակիցներից, որ ուղարկել են Կարմիր Խաչի բուժքույրեր և բժշկական գումարտակի մեքենաներ՝ սպասարկող տեխնիկական անձնակազմով։ 18-ամյա վարորդ Էռնեստ («Էռնի») Հեմինգուեյը հրետակոծության ժամանակ ոտքի վնասվածք է ստանում։ Նա ընկնում է հիվանդանոց, որտեղ սիրահարվում է բուժքույրերից մեկին՝ Ագնես ֆոն Կուրովսկիին, որը կարողացել է համոզել վիրաբույժին չանել անհապաղ անդամահատումը, որը նա համարում էր միակ ելք։ Աղջիկը 26 տարեկան է, և լուրջ չի վերաբերվում երիտասարդ Էռնիի սիրահետմանը։ Սակայն աստիճանաբար նրա մեջ ծնվում է փոխադարձ զգացմունք։ Շուտով սիրահարների միջև սկսվում է ինտիմ կապ, որի խորհրդանիշն է դառնում մերկ զույգի դանդաղ ռոմանտիկ պարը։
Ապաքինվելուց հետո Հեմինգուեյը, որը վիրավորման համար մեդալ էր ստացել, վերադառնում է ԱՄՆ որպես ռազմական հերոս։ Նրանից հեռու Ագնեսը կրկին տառապում է իր սիրելիի հետ տարիքային տարբերությանը վերաբերող կասկածներից։ Նրան ամուսնության առաջարկ է անում ռազմական վիրաբույժ Դոմենիկո Կորաչիոլոն, և աղջիկը ժամանակ է խնդրում մտածելու համար։ Էռնիին ուղարկած իր նամակում Ագնեսը հայտնում է հնարավոր ամուսնության և ընդմիշտ բաժանվելու անհրաժեշտության մասին։ Հեմինգուեյը վշտով է ընդունում այս նամակը՝ այն համարելով իրենց վերջնական բաժանում։
Քննադատություն
Ֆիլմի մասին քննադատական կարծիքները ընդհանուր առմամբ բացասական են։ «San Francisco Chronicle»-ի մեկնաբանն անհաջողության համար պատասխանատվությունը բարդել է դերասանների վրա. «Օ’Դոննելը տարօրինակ ընտրություն է ինքնավստահ երիտասարդ Հեմինգուեյի դերի համար։ Անկախ նրանից՝ նա բարձրացնում է հրացան, թե տառապում է վիրավոր ոտքով, Օ’Դոննելն ավելի շատ Ռիչի Քանինգհեմ է, քան Էռնեստ Հեմինգուեյ։ Բուլոքը նույնպես անարդարացիորեն է ստացել Ագնեսի դերը։Մարմնավորելով բուժքույրի, որը պետք է ճնշի իր հակումը դեպի երիտասարդը, Բուլոքը փորձում է խեղդել գրավիչ լինելու իր բնական ունակությունը և խաղում է տեսախցիկի հետ. դա, ի վերջո, նրան դարձնում է անգույն ու թմրած։ Ռեժիսոր Ռիչարդ Աթենբորոն շեշտը դրել է այդ դերասանների վրա։ Արդյունքում, հավանաբար, դա նրա ամենավատ ֆիլմն է այսօրվա դրությամբ» ։ Ֆիլմի վերաբերյալ էլ ավելի անողոք է The Onion A.V. Club սատիրական հրատարակության գրախոսականը․ «Ի վերջո, (ֆիլմը) «սիրո մասին» հոլիվուդյան աղբի սովորական գեղեցիկ կտոր է» ։
Ֆիլմի վերաբերյալ ավելի դրական արձագանքներ է տվել Կալիֆոռնիայի «Chico Enterprise-Record» շաբաթաթերթի քննադատ Լայն Բրաունը. «Այնքան էլ վատ չէ, ինչպես դուք եք սպասում։ Ընդունելի է անձևոտ օրվա համար», ինչպես նաև Online Film Critics Society-ի հաճախ ներողամիտ, տարեց կինոգետներ Ֆրեդերիկ և Մերի Էնն Բրուսատները. «Ռեժիսոր Ռիչարդ Աթենբորոն նախազգուշացնում է ռոմանտիկական տարվածությունների վտանգների մասին։ Պատվանդանին դնելով Ագնեին՝ Էռնեստը չի կարող ընդունել նրա իրական թերությունները։ Դա հետագայում նրա սերը վերածում է ատելություն» ։
Լրացուցիչ փաստեր
Ֆիլմում ներկայացվում է հետևյալ տեղեկությունը․ «Ֆիլմը հիմնված է իրական իրադարձությունների վրա։ Հյուսիսային Իտալիա, 1918 թվական։ Առաջին համաշխարհային պատերազմի վերջին տարում Իտալիան պայքարում էր ավստրիացիների զանգվածային ներխուժման դեմ։ Ամերիկան Իտալիայի դաշնակիցներից մեկն էր, սակայն ԱՄՆ բանակը գտնվում էր Ֆրանսիայում։ Այդ պատճառով նախագահ Վիլսոնը Կարմիր Խաչի բժիշկներին և բուժքույրերին ուղարկեց իտալական զորքերի ոգին բարձրացնելու և վիրավորների մասին հոգ տանելու համար։ Ամբողջ Ամերիկայում երիտասարդներն արձագանքեցին նրա կոչին՝ դառնալ կամավորներ և գնալ Իտալիա որպես շտապօգնության մեքենաների վարորդներ և ճաշարանների աշխատողներ ճակատային գծում»։ Ֆիլմն ավարտվում է հետևյալ տեղեկությամբ․ «Ագնես ֆոն Կուրովսկին աշխատել է Կարմիր Խաչի առաքելությունում մինչև Երկրորդ համաշխարհային պատերազմի ավարտը։ Նա մնացել է չամուսնացած մինչև 36 տարեկանը և ապրել է մինչև 92։ Էռնեստ Հեմինգուեյն արժանացել է Գրականության Նոբելյան մրցանակի 1954 թվականին։ Նրա լավագույն վեպերից մեկը՝ «Հրաժեշտ զենքին», գրվել է Առաջին համաշխարհային պատերազմի ժամանակ Իտալիայում տեղի ունեցած իրադարձությունների տպավորությամբ։ Նա ամուսնացել է չորս անգամ և ինքնասպան է եղել 1961 թվականին»։
Արտաքին հղումներ
Կատեգորիա:1996 ֆիլմեր Կատեգորիա:Ամերիկյան ֆիլմեր Կատեգորիա:Անգլերեն ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ամերիկյան դրամա ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան ռազմական ֆիլմեր Կատեգորիա:20th Century Fox ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Մեծ Բրիտանիայում նկարահանված ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան վեպերի էկրանավորումներ Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կենսագրական դրամա ֆիլմեր
Ձյուդոյի Եվրոպայի առաջնություն 2010
Ձյուդոյի Եվրոպայի առաջնություն 2010, անցկացվել է 2010 թվականի ապրիլի 22-ից 25-ը Ավստրիայի մայրաքաղաք Վիեննայում։ Առաջնությանը մասնակցում էր 35 ազգային ֆեդերացիաներ ներկայացնող 305 մարզիկ (190 տղամարդ, 115 կին)։
Աղբյուր
Կատեգորիա:2010 ձյուդոյում Կատեգորիա:Ձյուդոյի Եվրոպայի առաջնություններ
Սուրբ Մաթևոսի օրվա ճակատամարտ
Սուրբ Մաթևոսի օրվա ճակատամարտ (Madisepäeva lahing), միջնադարում գերմանացիների և էստերի (էստոնացիների) միջև տեղի ունեցած վճռորոշ ճակատամարտերից մեկը, ճակատամարտեր, որոնց արդյունքում գերմանացիները ձգտում էին զենքի ուժով նվաճել Էստոնիան։ Սուրբ Մաթևոսի օրվա ճակատամարտը տեղի է ունեցել 1217 թվականի սեպտեմբերի 21ին, Վիլյանդիի մերձակայքում (այդ նկատառումով էլ ռուսական պատմագրության մեջ հիշատակվում է որպես Վիլյանդիի ճակատամարտ), հավանաբար՝ Վանամոյսա լճի ափին , հանդիսացել է լիվոնյան խաչակրաց արշավանքի կարևոր դրվագներից մեկը։ Հակառակորդներն էին՝ մի կողմից՝ «Թրի լիվոնյան եղբայրներ» անվանումը կրող գերմանական խաչակիր ուխտի (օրդենի) մարտիկները՝ վերջին ժամանակներում քրիստոնեություն ընդունած իրենց դաշնակից լիվոնյանների ու լատգալլերի հետ և Կաուպոյի հրամանատարությամբ, մյուս կողմից՝ Էստոնիայի տարբեր շրջաններից զորակոչվածների վեցհազարանոց զորքը՝ Լեմբիտուի հրամանատարությամբ, որի կարևոր նպատակներից մեկն էր՝ հասնել Էստոնիայի միավորմանը։
Ճակատամարտի ընթացքը, արդյունքները, նշանակությունը
Սուրբ Մաթևոսի օրվա ճակատամարտը շատ բանով կանխորոշեց էստոնացիների հետագա ճակատագիրը։
Գրականություն
Կատեգորիա:Էստոնիայի պատմություն
Քիրքուք
Քիրքուք (արաբերեն՝ ‏كركوك‎, քրդերեն՝ Kerkûk‎), քաղաք Իրաքում, համանուն մուհաֆազի վարչական կենտրոնը։
Աղբյուրներ
Կատեգորիա:Իրաքի քաղաքներ
Գևորգ Ղազարյան (ֆուտբոլիստ)
}}
Արտաքին հղումներ
Կատեգորիա:Հայ ֆուտբոլիստներ Կատեգորիա:1988 ծնունդներ Կատեգորիա:Ապրիլի 5 ծնունդներ Կատեգորիա:Երևան քաղաքում ծնվածներ Կատեգորիա:Հայաստանի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Փյունիկի ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Մետալուրգ Դոնեցկի ֆուտբոլիստներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Ֆուտբոլի հարձակվողներ
Իրիդիումի ֆտորիդ(VI)
Իրիդիումի ֆտորիդ(VI), անօրգանական միացություն, իրիդիումի ու պլավիկյան թթվի աղը` IrF6 բանաձևով, դեղին բյուրեղներ, փոխազդում է ջրի հետ։
Նեֆերտեմ
Նեֆերտեմ (Nefertem,, հավանաբար նշանակել է «գեղեցիկը, որը փակվում է» կամ «այն մեկը, որը չի փակվում», գրվել է նաև Նեֆերտում կամ Նեֆեր-տեմու), լոտոսի ծաղիկ, որը Հին Եգիպտոսի դիցաբանության մեջ աշխարհի ստեղծման ժամանակ առաջացել է նախնական ջրերից ։
Նեֆերտեմը ներկայացրել է և՛ արևի առաջին շողը, և՛ եգիպտական կապույտ լոտոսի ծաղկի հաճելի բույրը, և ստեղծվել է նախնական ջրերից՝ եգիպտական կապույտ ջրաշուշանի մեջ։ Նեֆերտեմի տիտղոսներից էին՝ «Նա, ով գեղեցիկ է» և «Արեգակի ջրաշուշանը», իսկ Մեռյալների գրքում ասվումէր․
"Նեֆերտեմի նման բարձրացիր կապույտ ջրաշուշանից դեպի Ռայի (արարչի ու արև աստծո) ռունգերը, և ամեն օր դուրս արի հորիզոնից։"
Նեֆերտեմը համարվել է Պտահ արարիչ աստծո որդին, իսկ նրա մայր համարվել են աստվածուհիներ Սեհմետն ու Բաստետը։ Արվեստում նա սովորաբար պատկերվել է որպես գեղեցիկ երիտասարդ տղամարդ՝ գլխի շուրջ կապույտ ջրաշուշանի ծաղիկներ։ Որպես Բաստետի որդի նա երբեմն պատկերվել է առյուծի գլխով կամ որպես թիկնած առյուծ կամ կատու։ Հին եգիպտացիները հաճախ կրել են նրա փոքրիկ արձանիկները որպես հաջողության հմայիլներ։
Հայտնաբերվել է Նեֆերտեմի գլխով արձանիկ, որը պատկերում է Թութանհամոնին երեխա ժամանակ։
Հետագա ընթերցանություն
Կատեգորիա:Եգիպտական աստվածներ Կատեգորիա:Արևի աստվածներ Կատեգորիա:Հին Եգիպտոսի դիցաբանություն Կատեգորիա:Բույսեր դիցաբանությունում Կատեգորիա:Բնության ոգիներ Կատեգորիա:Կրոնը Հին Եգիպտոսում Կատեգորիա:Աստվածներ այբբենական կարգով
Սլովակիան Եվրատեսիլ երգի մրցույթում
Սլովակիան առաջին անգամ մասնակցել է Եվրատեսիլ երգի մրցույթին 1994 թ. Սլովակիան փորձեց մասնակցել երգի մրցույթին 1993 թ., սակայն նրան չհաջողվեց անցնել այդ տարվա Եվրատեսիլի նախընտրական փուլը.
Պոժարսկի կոտլետ
Պոժարսկի կոտլետ, աղացած հավի մսից պատրաստված և սպիտակ հացից ստացված սուխարու մեջ թաթախած կոտլետ ։ Տարբերվում են հյութալիությամբ և խռթխռթան կեղևով։
Պատրաստում
500 գրամ հավի միսն անց են կացնում մսաղացով կամ աղում խոհանոցային կոմբայնում։ Սպիտակ հացի 2—3 շերտ թաթախում են սերուցքի մեջ, հետո քամում են և կարագի (2 ճաշի գդալ), սերուցքի (2 ճաշի գդալ), շատ մանր կտրտած և կարագի մեջ շոգեխաշած սոխի, համեմունքների ու աղի հետ միասին ավելացնում են խճողակի մեջ։ Խճողակի պատրաստման ժամանակ կարելի է օգտագործել նաև ձու։
Բաղադրատոմսի մեկ այլ տարբերակի համաձայն՝ կարագը խճողակի մեջ ավելացվում է կա՛մ սառեցված, կա՛մ փափկացրած։ Դրանից հետո խճողակը խնամքով խառնում են այնպես, ինչպես խառնում են խմորի բաղադրիչները և խմոր հունցում։ Ձեռքերն ամեն անգամ թրջելով ջրի մեջ՝ խճողակից վերցնում ենք այնքան միս, որպեսզի ձեռքերով ձև տալով՝ ստանանք ձվածիրի տեսք ունեցող կոտլետ։ Յուրաքանչյուր կոտլետի մեջտեղի մասում կարելի է դնել մի կտոր կարագ, ինչի շնորհիվ կոտլետն ավելի հյութալի է ստացվում։ Հետո այն թաթախում են նախապես սառեցված ու խոշոր անցքերով քերիչով անցկացված սուխարու (սպիտակ հացից ստացված) մեջ և տապակում (սովորաբար տապակում են հալած յուղի մեջ)։ Նախնական տապակումից հետո՝ խորհուրդ է տրվում պատրաստի վիճակի հասցնել ջեռոցում։
Պատմություն
Պոժարսկի կոտլետի անվան ծագումը կապված է Եվդոկիմ Պոժարսկու հետ, ով 19-րդ դարի սկզբում Տորժոկ քաղաքում գտնվող պանդոկի և «Պոժարսկայա» հյուրանոցի սեփականատերն էր։ 1826 թվականին Ալեքսանդր Պուշկինն իր ընկեր, մատենագիր Սերգեյ Ալեքսանդրովիչ Սոբոլևսկուն գրել էր.
Անզբաղ ժամիդ ճաշիր Տորժոկում՝ Պոժարսկու մոտ, Տապակած կոտլետ ճաշակիր Եվ ճամփա ընկիր թեթև կերպով։
Ավելի ուշ առաջացած հայտնի լեգենդը, որը պոժարսկի կոտլետի ի հայտ գալը կապում էր Մոսկվան լեհ-լիտովսկյան օկուպանտներից (1612)ազատագրող իշխան Դմիտրի Պոժարսկու անվան հետ, ոչ մի ընդհանուր բան չունի իրականության հետ ։
Ի սկզբանե կոտլետները պատրաստվում էին տավարի մսից։ Իրենց ժամանակակից տեսքը կոտլետներն ստացել են 1830-1840-ական թվականներին՝ արդեն Դարյա Պոժարսկայայի օրոք, ով հորից հետո ժառանգել էր նրա պանդոկը։ Գոյություն ունեն ժամանակակիցների բազմաթիվ հիշատակություններ ինչպես տավարի մսից պատրաստված պոժարսկի կոտլետների, այնպես էլ ավելի ուշ ի հայտ եկած տարբերակի՝ աղացած հավի մսից և սուխարու մեջ թաթախած կոտլետների մասին ։
Միխայլո Ժդանովը, ով Տորժոկ էր այցելել 1838 թվականի մայիսին, «Ռուսաստանի մասին ճանապարհային գրառումներ» գրքում (1843) գրել է.
''… въ гостиницѣ Пожарской приготовляются очень вкусныя котлеты; онѣ дѣлаются изъ курицы и таютъ во рту: совѣтую всѣмъ проѣзжающимъ чрезъ Торжокъ покушатъ ихъ. Порцiя, или двѣ котлетки стоютъ только рубль :''
Ֆրանսիացի բանաստեղծ Վիկտոր դ’Արլենկուրը «des côtelettes Pojarsky»-ի մասին արտահայտվել է ամենահրաշալի արտահայտություններով՝ նշելով, որ դրանք պատրաստվում են տավարի մսից ։
Գրող, բանաստեղծ Թեոֆիլ Գոթիեն իր «Ճանապարհորդություն Ռուսաստանում» գրքում (1867) հայտարարում էր.
Հավի մսից պատրաստված կոտլետների բաղադրատոմսը իջևանատան տիրուհուն է տրվել մի դժբախտ ֆրանսիացու կողմից, ով չէր կարողանում այլ կերպ վճարել ապաստանի համար և այդ կերպ օգնեց տիրուհուն՝ ունենալու մի ամբողջ կարողություն։ Հավի մսից պատրաստված կոտլետներն իսկապես շատ համեղ ուտեստ են ։
Սակայն պետք է նշել, որ ֆրանսիացու՝ որպես կոտլետի բաղադրատոմսի տարածման սկզբնաղբյուրի վարկածը միակը չէ ։
Այնուամենայնիվ, Դարյա Պոժարսկայան հավի մսից պատրաստած իր կոտլետները մի անգամ հյուրասիրել է Տորժոկով ժամանած Նիկոլայ I կայսերը։ Կոտլետը նրան այնքան է դուր եկել, որի արդյունքում մի անգամ չէ, որ նա կայսերական դղյակ է կանչել պանդոկատիրուհուն։ Նկարիչ Տիմոֆեյ Նեֆֆի դիմանկարը, ենթադրաբար, պատկերում է իշխան Պյոտր Վոլկոնսկու թոռան մկրտությունը. Դարյա Պոժարսկայան դիմանկարում պատկերված է կնքամայր-կայսրուհու ձեռքերից երեխային վերցնելիս։
Դարյայի մահվանից հետո՝ 1854 թվականին, Պոժարսկիների ընտանեկան բիզնեսն աստիճանաբար անկում ապրեց ։ Սակայն, նրա ֆիրմային կոտլետների ճակատագիրն ավելի բարեհաջող էր. կոտլետները դարձան ռուսական խոհանոցի բնորոշ ուտեստը։ Պոժարսկի կոտլետները լայն տարածում ունեին ինչպես Ռուսաստանում, այնպես էլ արտասահմանում։ ԽՍՀՄ-ի տարիներին քանի որ կար անհրաժեշտություն բաղադրատոմսին խստագույնս հետևելու և բաղադրիչների չափաքանակները ճշգրտությամբ պահպանելու, բաղադրատոմսը պահպանվում էր միայն ռեստորանային խոհանոցում՝ չդառնալով զանգվածային օգտագործման ենթակա հասարակական սնունդ ։
Ծանոթագրություններ
Կատեգորիա:Ռուսական խոհանոց
Յոզեֆ Անտոն Ստրանիցկի
Յոզեֆ Անտոն Ստրանիցկի (Josef Anton Stranitzky, ), ավստրիացի դերասան և դրամատուրգ։ Ավստրիական պրոֆեսիոնալ թատրոնի հիմնադիրը։ Սովորել է Լայպցիգի համալսարանում, ապա դարձել դերասան, ղեկավարել թափառաշրջիկ թատերախմբեր։ Կատարել է Հանսվուրստի դերը, ստեղծել այդ կոմիկական գործող անձի ավստրիական տարատեսակը։ Հեղինակ է կատակերգությունների (պահպանվել է 14-ը), ըստ էության սցենարների, որոնցում նշանակալից դերը տրված է իմպրովիզացիային։ Ստրանիցկու վերամարմնավորելու վարպետությունը, սուր ժողովրդական հումորը և այլն նպաստել են նրա թատերախմբերի հաջողությանը։ 1706 թվականից աշխատել է Վիեննայում։ 1712 թվականին կազմակերպել է ավստրիական առաջին մշտական թատրոնը (գերմաներեն)։
Ծանոթագրություններ
Կատեգորիա:Ավստրիացի դերասաններ Կատեգորիա:Ավստրիացի դրամատուրգներ Կատեգորիա:1676 ծնունդներ Կատեգորիա:1726 մահեր Կատեգորիա:Սեպտեմբերի 10 ծնունդներ Կատեգորիա:Մայիսի 19 մահեր Կատեգորիա:Վիեննա քաղաքում մահացածներ Կատեգորիա:Ավստրիացի գրողներ Կատեգորիա:Թատրոնի դերասաններ Կատեգորիա:Ավստրիացի բժիշկներ
Մոռուս
Մոռուս (Morros), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի արևելյան մարզում։ Մտնում է Ռոզարիու գավառի կազմի մեջ։ Բնակչությունը կազմում է 15 865 մարդ՝ 2006 թվականի տվյալներով։ Գրավում է 1 715,325 կմ2 տարածք։ Բնակչության խտությունը՝ 9,2 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Քլիվ Բարրի Մոլեր
Քլիվ Բարրի Մոլեր (Cleve Barry Moler, ), ամերիկացի մաթեմատիկոս և համակարգչային ծրագրավորող` մասնագիտացված թվային վերլուծության մեջ։ 1970-ականների կեսերին նա ստեղծեց Լինփաք, էիսփաք և Ֆորթրան գրադարանները։ Նա հայտնագործեց Մաթլաբը՝ ծրագրավորման լեզու՝ տալով Նոր Մեխիկոյի Համալսարանի իր ուսանողներին հեշտ մուտք դեպի այս գրադարաններ առանց Ֆորթրան օգտագործելու։ 1984–ին նա Ջեք Լիթլի հետ հիմնադրեց ՄաթՎորքսը՝ շահութաբեր դարձնելու համար այս ծրագիրը։
Կենսագրություն
Նա ստացել էր իր բակալավրի աստիճանը Կալիֆորնիայի Տեխնոլոգիայի Ինստիտուտում 1961–ին, և փիլիսոփայության դոկտորի աստիճան Ստենֆորդի համալսարանում, երկուսն էլ մաթեմատիկայից ։ Նա աշխատել է Չարլզ Լոուսոնի համար ռեակտիվ շարժիչների լաբորատորիայում 1961 և 1962 թվականներին։ Նա գրեթե 20 տարի մաթեմատիկայի և համակարգչային գիտության պրոֆեսոր էր Միչիգանի, Ստենֆորդի և Նոր Մեխիկոյի համալսարաններում ։ Նախքան 1989-ին լրիվ դրույքով ՄաթՎորքսին միանալը՝ նա նաև աշխատեց Ինթել Հայփըրքյուբում, որտեղ նա ստեղծեց Ջերմ Համակարգչի Կազմակերպություն տերմինը։ Նա նաև թվային մեթոդների չորս դասագրքերի համահեղինակ է և հաշվողական մեքենաների ասոցիացիայի անդամ։ Նա եղել է Արդյունաբերական և Կիրառական մաթեմատիկայի կազմակերության նախագահ 2007-2008թթ ։ Նա ընտրվել է Ինժեներիայի Ազգային Ակադեմիա 1997 թվականի փետրվարի 14-ին։ Նա ստացել է պատվավոր կոչում Շվեդիայի Լինկոպինգ համալսարանից։ Նա ստացել է Վաթերլոյի համալսարանի մաթեմատիկայի դոկտորի պատվավոր աստիճան 2001 թվականի հունիսի 16-ին։ 2004 թ.-ի ապրիլի 30-ին Դանիայի տեխնիկական համալսարանում նշանակվեց Պատվավոր Դոկտոր։ 2012 թ.-ի ապրիլին IEEE Համակարգչային Ընկերությունը անվանակոչեց Քլիվ «Համակարգչային ռահվիրա 2012» մրցանակի ստացողին ։ 2014-ի փետրվարին IEEE- ն անվանակոչեց Քլիվ «IEEE Ջոն վոն Նյուման մեդալ 2014»-ի ստացողին ։ 2017-ի ապրիլին նա նշանակվեց Համակարգչային Պատմության Թանգարանի անդամ ։
Արտաքին հղումներ
Կատեգորիա:Սթենֆորդի համալսարանի շրջանավարտներ Կատեգորիա:Ամերիկացի ծրագրավորողներ Կատեգորիա:20-րդ դարի մաթեմատիկոսներ Կատեգորիա:Ամերիկացի մաթեմատիկոսներ Կատեգորիա:Ամերիկացի գիտնականներ Կատեգորիա:20-րդ դարի գիտնականներ Կատեգորիա:Ամերիկացի ճարտարագետներ Կատեգորիա:20-րդ դարի ճարտարագետներ
Շարժվող մատը
Շարժվող մատը (The Moving Finger), դետեկտիվ ժանրի վեպ, որը գրել է բրիտանացի գրող Ագաթա Քրիստին։ Այն Միացյալ Նահանգներում առաջին անգամ հրատարակվել է 1942 թվականի հուլիսին «Dodd, Mead and Company» հրատարակչության կողմից, իսկ Մեծ Բրիտանիայում՝ «Collins Crime Club» հրատարակչության կողմից 1943 թվականի հունիսին ։ Միացյալ Նահանգներում գործող հրատարակչությունը գիրքը վաճառել է 2 դոլարով, իսկ Մեծ Բրիտանիայի հրատարակչությունը՝ 7 շիլինգով և 6 փենսով ։
Քույր և եղբայր Բուրտոնները ժամանում են մի փոքրիկ գյուղ և շուտով անանուն նամակ են ստանում, որը մեղադրում էր վերջիններիս սիրեցյալներ, այլ ոչ թե ընտանիքի անդամներ լինելու մեջ։ Նրանք միակը չեն գյուղում, որ այդպիսի նողկալի նամակներ են ստանում։ Նշանավոր բնակիչներից մեկին գտնում են մահացած՝ մի այդպիսի նամակ կողքին։ Վեպում հանդես է գալիս ծեր խուզարկու միսս Մարփլը համեմատաբար փոքր դերով՝ մի փոքրիկ ծեր տիկին, ով այդքան էլ էական դեր չի կատարում։ Նա հայտնվում է գրքի վերջին հատվածում այն բանից հետո, երբ ոստիկանությունը չի կարողանում բացահայտել մարդասպանին։
Վեպը բավականին լավ արձագանք է ստացել։ Մի գրաքննադատ նշել է, որ միսս Մարփլը սպանողին գտնելու վերջին հետազոտությունն է կատարում։ Մեկ այլ գրաքննադատ նշել է, որ սա հազվադեպ դեպք է, որ Քրիստին կարճ հաղորդագրություն է փոխանցում։ Երիտասարդ հեղինակը արժանացել է և՛ գովասանքի, և՛ խիստ քննադատության։
Սյուժե
Ջերրի և Ջոաննա Բուտոնները՝ քույր ու եղբայր Լոնդոնից, բնակություն են հաստատում միսս Բարտենի տանը, որը գտնվում է մի խաղաղ քաղաքում՝ Լիմսթոք անվամբ։ Նրանք տեղափոխվում են այն բանից հետո, երբ վերականգնվում են Ջերրի՝ ինքնաթիռի վթարից ստացած վնասվածքները։ Տեղափոխվելուց և իրենց հարևանների հետ ծանոթանալուց անմիջապես հետո նրանք անանուն նամակ են ստանում, որը կեղծ մեղադրանք էր առաջադրում նրանց, իբր թե վերջիններս սիրեցյալներ են, այլ ոչ թե ընտանիքի անդամներ։ Բուրտոնները բացահայտում են, որ այդպսի նողկալի նամակներ ստացել են շատերը քաղաքում։ Բացի նամակներից, որոնք կեղծ մեղադրանքներ էին պարունակում, շատերը քաղաքում վշտացած են և վախենում են, որ շուտով ինչ-որ վատ բան կպատահի։ Միսս Սիմինգտոնը՝ տեղի փաստաբանի կինը, գտնվում է մահացած նամակը ստանալուց հետո, որի մեջ գրված էր, որ իր ամուսինը՝ պարոն Դիք Սիմինգտոնը իրենց երկրորդ երեխայի հայրը չէ։ Նրա մարմնի կողքին գտել են նամակը, մի բաժակ, որը թույն էր պարունակում և թղթի մի կտոր, որի վրա գրված էր՝ «ես այլևս այսպես չեմ կարող»։ Մինչ հետաքննությունը պարզեց, որ նրա մահը ինքնասպանություն էր, ոստիկանությունը սկսեց իր աշխատանքները՝ անանուն նամակների հեղինակին գտնելու համար։ Նրա դուստրը՝ Մեգան Հանթերը, որը մի վտանգավոր, անճաշակ հագնված 20 տարեկան աղջիկ էր, իր մոր մահից հետո որոշ ժամանակով տեղափոխվում է Բուրտոնների տուն։
Բուրտոնների սպասուհին՝ Փարթրիջը զանգ է ստանում Սիմինգտոնների աղախնից՝ Ագնեսից, որը կորցրել էր ինքն իրեն և խորհուրդ էր հայցում։ Ագնեսը չի ներկայանում ժամադրմանը։ Նրան չեն գտնում նույնիսկ Սիմինգտոնների տանը, երբ Ջերրին երեկոյան զանգում է Սիմինգտոնների տուն՝ խնդրելով խոսափողը փոխանցել Ագնեսին։ Հաջորդ օրը Մեգան Հանթերը գտնում է նրա մարմինը ներքևի հարկի բուֆետում։ Շոտլանդիայից հատուկ քննիչ է ժամանում՝ հետազոտելու սպանությունը։ Նա գալիս է այն եզրակացությանը, որ նամակ գրող մարդասպանը միջին տարիքի կին է, որը Լիմսթոքի նշանավոր քաղաքացիներից է։ Մարդասպանին գտնելու ընթացքը շատ դանդաղ է գնում, մինչ երեցի կինը հրավիրում է իր սեփական փորձագետին՝ միսս Մարփլին։ Ջերրին մի շարք փաստարկներ է հայտնում նրան իր հետազոտություններից, ինչպես նաև պատմում է իր ենթադրությունների մասին, թե ինչու է Ագնեսը սպանվել։ Էլզի Հոլանդը՝ Սիմինգտոնների տղաների տնային դաստիարակչուհին, նամակ է ստանում։ Ոստիկանությունը գնացել է բժշկի քրոջ՝ Էմի Գրիֆիտի հետքերով և ձերբակալել վերջինիս, քանի որ բոլոր նամակները նրա ձեռագրով էին։
Ջերրին ուղևորվում է Լոնդոն՝ տեսնելու իր բժշկին՝ իր հետ միասին վերցնելով նաև Մեգանին։ Նա Մեգանին տանում է Ջոաննայի դերձակուհու մոտ՝ նրան ամբողջովին կերպարանափոխելու։ Ջերրին գիտակցում է, որ սիրահարվել է Մեգանին։ Երբ նրանք վերադառնում են Լիմսթոք, Ջերրին ամուսնության առաջարկ է անում Մեգանին, բայց վերջինս մերժում է նրան։ Ջերրին խնդրում է պարոն Սիմինգտոնի թույլտվությունը՝ Մեգանին սիրահատելու համար։ Միսս Մարփլը խորհուրդ է տալիս Ջերրին Մեգանին մեկ օր հանգիստ թողնել, որպեսզի լավ մտածի։ Մեգանը շանտաժ է անում իր խորթ հորը՝ ցույց տալով նամակը, որը ապացուցում է իր խորթ հոր մեղավորությունը իր մոր սպանության մեջ։ Պարոն Սիմինգտոնը բավականին մեծ քանակությամբ գումար է տալիս նրան՝ այդպես էլ մինչև վերջ պնդելով իր անմեղությունը։ Ուշ գիշեր Մեգանին քնաբեր տալուց հետո, նա փորձում է սպանել Մեգանին՝ նրա գլուխը դնելով ջեռոցին։ Ջերրին և ոստիկանությունը, հետևելով միսս Մարփլի խորհրդին, դեռևս որևէ բան չեն ձեռնարկում։ Ջերրին ստիպում է Մեգանին և Սիմինգտոնին խոստովանել ամեն ինչ։ Ոստիկանությունը ձերբակալում է նրան՝ Ագնեսին և նրա կնոջը սպանելու համար։
Միսս Մարփլը պատճառաբանում է, որ նամակները ավելի շուտ կնոջ կողմից չէին գրված, քանի որ դրանք հստակ ապացույցներ չեն պարունակում։ Մեկը շահ էր ստացել միսս Սիմինգտոնի մահից և այդ մեկը նրա ամուսինն էր։ Նա սիրահարված է գեղեցկուհի Էլզի Հոլանդին և ցանկանում է, որ նա և իր տղաները գան նրա հետ ապրելու։ Ծրագրելով իր կնոջ մահը, նա գրել է բոլոր նամակները՝ հաշվի առնելով իր մեծ փորձը։ Միակ նամակը, որ Սիմինգտոնը չի գրել, Էլզիին ուղղված նամակն էր։ Էմի Գրիֆիտն էր գրել այդ մեկը, որը տարիներով սիրահարված էր Սիմինգտոնին։ Իմանալով, որ դժվար կլինի ապացուցել իր մեղավորությունը, միսս Մարփլը մի ծրագիր է նախապատրաստում՝ համոզելով Մեգանին նրան տալ հատուկ ցուցումներ, որպեսզի նա էլ հետո փորձի սպանել նրան։
Հետազտության հաջողակ ավարտից հետո Մեգանը գիտակցում է, որ սիրում է Ջերրին։ Ջերրին գնում է միսս Բարտոնի տունը իրենց համատեղ ապրուստի համար։ Նրա քույրը՝ Ջոանան ամուսնանում է տեղի բժշկի հետ և ապրում է Լիմսթոքում։ Միևնույն ժամանակ Էմիլի Բարտոնը և Էմի Գրիֆիտը միասին մեկնում են ծովային ճանապարհորդության։
Ծանոթագրություններ
Կատեգորիա:Ագաթա Քրիստիի ստեղծագործություններ Կատեգորիա:1942 վեպեր Կատեգորիա:Անգլերեն վեպեր Կատեգորիա:Գրական ստեղծագործություններ այբբենական կարգով Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
Հայոց ազգային կոնգրես
Հայոց ազգային կոնգրես (կամ՝ Արևելահայերի կոնգրես ), քաղաքական կոնգրես, որը ստեղծվել էր Ռուսական կայսրության հայերին ներկայացուցչություն տրամադրելու համար ։ Այն առաջին անգամ հանդիպել է Թբիլիսի գեղարվեստական թատրոնում 1917 թվականի հոկտեմբերի 11-ին (Հին տոմար՝ սեպտեմբերի 28-ին)    ։ Դրա ձևավորմանը նպաստեցին այն հնարավորությունները, որոնք հայերի (ինչպես նաև Ռուսաստանի այլ ազգային փոքրամասնությունների) համար Առաջին համաշխարհային պատերազմի ավարտին ստեղծեց Ռուսական հեղափոխությունը ։
Անդամներ
Կոնգրեսը բաղկացած էր ամբողջ Ռուսական կայսրության 204 անդամներից, և միայն հայ բոլշևիկներն էին հրաժարվել մասնակցել կոնգրեսին՝ գաղափարական համոզմունքներից ելնելով ։ Այստեղ ճնշող մեծամասնությունը ՀՅԴ կուսակցությունից էին  ։
Կուսակցական անդամները են ,
Գործունեություն
Քանի որ Հայաստանի Երևան նահանգում չի եղել իրական իշխանություն՝ Հայոց ազգային կոնգրեսը նահանգում ծառայել է որպես կառավարություն ։ Ըստ Ռիչարդ Հովհաննիսյանի՝ Կոնգրեսը «Ռուսաստանի կողմից Անդրկովկասի նվաճման ժամանակ Արևելյան Հայաստանի ամենահամապարփակ հավաքն էր» ։ Կոնգրեսի անմիջական նպատակները եղել են ռազմական գործողությունների ռազմավարություն (ստրատեգիա) մշակելը, փախստականների համար օգնության տրամադրումը և Կովկասում տարբեր հայաստանյան հաստատությունների համար տեղական ինքնավարության ապահովումը ։ Կոնգրեսը նաև կոչ է արել Կովկասյան ճակատի ռազմականացմանը ։ Հայոց ազգային կոնգրեսը սատարում էր Ռուսաստանի ժամանակավոր կառավարության ռազմական դիրքորոշումներին, և առաջարկել էր նաև նահանգի սահմանների վերանայումը էթնիկական գծերի երկայնքով ։ Կոնգրեսը մեծ դեր է ունեցել հայկական դպրոցների աշխարհիկացման (դպրոցի բաժանումը եկեղեցուց) և հայկական միջնակարգ դպրոցների ազգայնականացման գործերում ։
Կոնգրեսը նախքան լուծարվելը 18 նիստ է գումարել ։
Ժառանգություն
Նախքան լուծարումը, Կոնգրեսը ստեղծել էր 35 անդամներից բաղկացած Ազգային ասամբլեա` Ռուսաստանի կայսրությունում հայերի համար օրենսդիր մարմնի հանդես գալու համար ։ Այն նաև ստեղծել էր 15 անդամներից կազմված գործադիր մարմին, որը կոչվում է Հայոց ազգային խորհուրդը, և որը գլխավորում էր Ավետիս Ահարոնյանը ։ Այս խորհուրդը, վերջիվերջո, 1918 թվականի մայիսի 28-ին Արամ Մանուկյանի գլխավորությամբ հռչակեց Հայաստանի առաջին հանրապետության անկախացումը  ։